ད་དུང་དཔར་འགྱུར་གྱི་དོན་གྲུབ་རྒྱལ་དང་དགེ་ཆོས་སོགས་གཏམ་རྒྱུད་དང་སྦྱར་བའི་མི་སྣ་ངོ་སྤྲོད་བྱེད་སྐབས་ཚིག་ལྷོད་པ་དང་།གོ་བདེ་བ།གཏམ་དཔེ་དང་ཚིག་རྒྱན་མི་བཀོལ་བ།དགོས་མེད་དང་འབྲེལ་མེད་ཀྱི་གཏམ་མི་བཀོལ་བ།གང་ཟག་དེ་དང་འབྲེལ་བ་མེད་པའི་སྒྲུང་གཞན་བསྐུམས་པ།བློ་འབྱེད་སོགས་ལ་དམིགས་པ་མང་དྲགས་པ་སོགས་ལ་གཟབ་གཟབ་བྱས་ཚེ་ཨ་ནུ་དཔེ་ཚོགས་དོན་གྱིས་བྱིས་པའི་ཀློག་དེབ་ལེགས་པོ་ཞིག་ཏུ་འགྱུར་རྒྱུར་ཐེ་ཚོམ་མེད་ཅིང་།ད་ལྟའི་བར་ལག་སྟོང་དུ་ལུས་པའི་བོད་རིགས་བྱིས་པ་དག་ལ་ཡང་རང་གི་རིག་གནས་དང་ཡ་མ་བྲལ་བའི་ཀློག་དེབ་རེ་ཟུང་ཡོད་པར་འགྱུར་ཐུབ་ན་ཁྱེད་ཅག་གི་མ་འོངས་པའི་རྒྱལ་ཁ་ཅི་ལ་མིན།